Tour de l’Europe (Mülhausen)

Dr Europaturm (uf Frànzeesch: „Tour de l'Europe“) ìsch s moderna Symbol vu Milhuüsa, ìm Elsàss.Mìt 100 Meter, ìsch's s heechschta Hoochhüss vum Elsàss. Ar ìsch vum Architekt François Spoerry bàuia worra, nawem „Place de l'Europe“. D Bsunderheit vu dam Turm ìsch sina drèieckiga-Bàsis Form, àlso mìt drèi Sitta, drèi wia d drèi Lander wo ìn dara Gegend zammakämma: ei Spìtz vum Drèieck zeigt gega s Frànkrìch (Rìchtung Beefert), a ànderer gega d Schwitz (Rìchtung Bàsel), a ànderer gega Ditschlànd (Rìchtung Àlt-Brisàch). Dr letscht Stock ìsch a rund Restaurant, mìt'ra wunderbàra Üssìcht ìwer d Gegend: 's heißt „Restaurant panoramique de la Tour de l'Europe“. S gànza Restaurant draiht làngsàm, so känna d Litt wo dìnna sìtza s gànza Panorama sah, ìn 75 Minütta. Àm Ààfàng han d Besüecher noch uf d Terràssa känna geh; mìttla ìn da 1980. Johra ìsch's leider züegmàcht worra, denn 's ìsch a Glagaheit gsìì fer d Litt wo sìch s Lawa han wälla namma. Tecknicka Dàta Dr Turm ìsch üs Stàhl un Béttung gmàcht. D Stäck vum Turm: 1 Untergeschoss (unter dr Stroßflächa) 2 Erdgeschoss (a unterer ìm „Boulevard de l'Europe“ un a ìwerer wo ehmàlig a scheener Igàng uf dr „Place de l'Europe“ ghàà hàt - dàto numma noch a Staga) 1 speziàler Stock mìt Kaller 28 bewohnta Stäck (Stock 1 bis 28) 1 Stock fer dr Züetrìtt zu dr Terràssa (Stock 29) 1 Stock fer d Verwàltung vum Restaurant (Stock 30) 1 Stock fer s Restaurant (Stock 31- Heecha: 97 m) Gànz owa sìn Àntenna (àm Heechschta: 112 m). Dr Turm hàt 6 Lift: 2 fer d untra Helfta, 2 fer d ìwra Helfta, einer wo ìn dr gànza Heecha vum Turm fàhrt, un einer vum 29. bis zum 31. Stock fer ìns Restaurant geh. 180 Wohnunga sìn ìm Turm. Gschìcht Dr Turm ìsch zwìscha Àwrìl 1969 un And 1972 bàuia worra. Dr Maire Émile Muller hàt'na ìm Mai 1973 igwèiht. Ursprunglig hat dr Turm 130 Meter hooch sotta sìì, so war'r dr greescht vu dr Europäische Gmeinschàft gsìì. Dàs war àwer züe tiir kumma, àlso ìsch ma bi 100 Meter blìewa, wo d Sìcherheitsnorma doch nìt so strang sìn. Dr Turm un sina Umgawung - d „Place de l'Europe“ dernawa, zwei Kunschtstìcker wo uf zwei Sittawand gnìtzelt worra sìn, dr Boulevard de l'Europe, a Kommerziàlzentrum wo „Centre Europe“ gheißa hàt - sìn mìt em Junga-Tor-Viartel („Porte Jeune“ uf Frànzeesch) s Symbol vum Stàdtzentrum z'Milhüüsa worra. Fìmfadrissig Johr speeter - ànna 2007/2008 - ìsch dr Plàtz dur a Kommerziàlzentrum ersetzt worra. Wahrend dam Bàui ìsch a erschter Brànd nawem Turm vorkumma, waga-n-era Gàsflascha wo explodiart hàt. Zitterhar hàt d Umgawung vum Turm gànz gschàngschiart. Zum Beispiel, dr Milhüüser Tràm hàltet jetz vorna àm Turm, do wo friahjer Auto gfàhra sìn; àlles ìsch um dr Turm renowiart worra, üsser'm Turm salbscht, bis jetz. Àm Morga vum 16. Janner 2010 hàt's a zweiter Brànd gaa, ìm 7. Stock vum Turm, zum Glìck numma mìt Màteriàlschàda. D Sìcherheitsmàßnamma sìn sehr strang ìm Turm, s Gebäi ìsch standig vun'ra Wachtermànnschàft ghiata. Externa Lìnks Referanz